Plymouth

Plymouth er ein býur í útsynningspartinum av Onglandi. Býurin liggur á suðurstrondini í greivadøminum (county) Devon, uml. 60 km í ein útsynning av Exeter. Áirnar Tamar og Plym renna fram við býnum. Í 2016 búðu á leið 267 túsund fólk í býnum. Søga Elsta skrivaða heimild har navnið Plym Mouth verður umrødd, er frá 1211. Francis Drake, sum sigldi kring jørðina árini 1577 til 1580, gjørdist borgarstjóri í Plymouth í 1581. Í september í 1620 fóru um 100 pílagrímar úr Plymouth við enska skipinum Mayflower. Teir ætlaðu at sigla til Virginia, men eftir harðbalna ferð komu teir til Massachusetts. Áðrenn teir stigu fótin á land, gjørdu teir Mayflowersáttmálan, sum segði, hvussu teir skuldu stýra niðursetubygd síni, ið teir nevndu Plimouth (nú Plymouth í Massachusetts). Helvtin av niðursetufólkunum livdu ikki fyrsta veturin av í Massachusetts, og niðursetubygdin hevði helst doyð út, høvdu upprunafólk frá Wampanoag-sameiningini, sum búðu tætt við, ikki hjálpt teimum. Myndir Ávísingar úteftir Almenna heimasíða, plymouth.gov.uk "Plymouth City Council - History of Plymouth". 2013-09-08. Talgilda eintakið, gjørt eftir tí talgilda frumeintakinum , varð goymt í skjalasavni á netinum tann 2013-09-08. http://archive.today/QCgu2. Plymouth (England), en.wikivoyage.org Keldur